Litteratura in Interlingua

Li **litteratura in Interlingua** comprende ovres scrit in ti lingue auxiliar international constructet inter 1937 e 1951 de li american International Auxiliary Language Association (IALA). Un lingue naturalistic basat sur latin e romanic lingues, Interlingua esset designat por esser immediatmen leibil por parlatores de ti lingues. Dum solmen quelc cent persones it parla activmen, su scrit form es accessibil a miliones.

Alexander Gode, incarcat con li developation de Interlingua in su ultim annos, havet un extrem limitat conception concernent li possibil o desirabil territorias de usage por li lingue. Su hereditá consiste solmen ex pluri cent resumes in Interlingua de scientific articules del annus 1950 e 1960, e du micri collectiones de racontas curt… sin mult valore litterari. Li prim ovres scrit in Interlingua esset libres por aprender li lingue, quam li *Interlingua-English Dictionary* e *A Brief Grammar of Interlingua for Readers*, ambi publicat in 1954. A ti-ci se adjuntat in 1954 *Interlingua a Prime Vista* e, un annu plu tard, *Interlingua: A Grammar of the International Language*, ti ultim scrit de Gode e Blair.

Ja in 1960, Eric Ahlström hat ja comensat traducter e redacter brochuras de ficcional litteratura in su serie *Scriptores scandinave in INTERLINGUA: Episodio con perspectiva* (Harald Herdal, 1960), *Un desertor* (Bo Bergman, 1961) e *Le nove vestimentos del imperator* (H.C. Andersen, 1961).

Un del max prolific autores in Interlingua esset li sved Sven Collberg (1919–2003). Su unesim publication in Interlingua, *Alicubi-Alterubi*, esset un brochura de 18 original poemas. In li sam annu il publicat *Cunate tu es a mi mar*, un libre de 100 poemas traductet ex lingues de omni munde e ex poesie que extende se del passat til su propri epoca. Altri ovres del sam autor include *Inter le stellas* (1975), *Le prince e altere sonetos* (1977), *Lilios, Robores* (1979), *Prosa* (1980), e *Versos grec* (1987).

In li annus 1970, Carolo Salicto publicat *Volo asymptotic* (1970), un collection de original poemas e du traductiones. *Celestina le gallina del vicina* e *Hannibalo le gallo del vicino* esset publicat in 1971. *Septe contos* anc de H.C. Andersen esset traducet in 1975. Anc in ti decade, Alexander Gode publicat *Un dozena de breve contos* (1975), e Sven Collberg publicat li traduction del ja mentionat *Inter le stellas*, un ovre de Casemir Wishlace.

Alexander Gode publicat *Dece Contos* in 1983.

In li 1990s, on trova mult traductiones tal *Le familia del antiquario* per Carlo Goldoni, traductet in 1993, e *Le Albergatrice*, del sam autor, traductet du annus plu tard. Altri obras traductet in ti desena includi *Contos e historias* per H.C. Andersen (traductet in 1995) e *Le pelegrinage de Christiano* per John Bunyan (1994).

Vicente Costalago publicat li original novella *Juliade* in 2022, seguit de *Poemas*, anc publicat in li sam annu. *Kilglan*, del sam autor, esset publicat in 2023. Il traductet *[[Subuqti]]* a Interlingua in 2025.

In n. 46 de Posta Mundi, de marte 2025, Eduardo Ortega, tam conosse sub li nomine Le Canario Interlinguista, publicat *Sonetto del depression* («Sonette de Depression»), u anc aparit *Ad su prude dama* («A Su Prudente Dama») de Andrew Marvell, traductet de Martin Lavallée, qui tam traductet *Le Albatros* («Li Albatros») de Charles Baudelaire.

## Bibliografie
### Ovres original
* Breinstrup, Thomas (2013) *Mysterios in Mexico - un novella criminal*
* Costalago, Vicente (2020) *Le dece-duo travalios de Heracles*
* Costalago, Vicente (2022) *Juliade*
* Costalago, Vicente (2022) *Poemas*
* Hak, Esbern (1996) *Paletta: dece-duo novellas original*
* Scriptor, Marcus (2015) *Le polyglotto involuntari e altere contos*
* Soreto, Carlos (2020) *Anthologia Litterari*
* Costalago, Vicente (2023) *Kilglan*

### Traductiones
Fonte:

* Andersen, H. C. (1975) *Septe contos*
* Andersen, H. C. (1995) *Contos e historias*
* Andersen, H.C. (1961) *Le nove vestimentos del imperator*
* Baldwin, James (2022) *Robinson Crusoe scribite de novo pro infantes*
* Bang, Herman (1994) *Tres novellas*
* Arseneault, Daniel (2023) *Le torno del mundo in octanta dies*
* Bunyan, John (1994) *Le pelegrinage de Christiano*
* Buzzati, Dino (1992) *Tres novellas*
* Collberg, Sven (1975) *Alicubi, alterubi*
* Collberg, Sven (1977) *Le Prince e altere sonettos*
* Collberg, Sven (1978) *Pandora. Scenas mythic in interlingua*
* Collberg, Sven (1980) *Prosa Pensatas breve e longe in interlingua*
* Collodi, Carlo (2018) *Pinocchio*
* Costalago, Vicente (2025) *[[Subuqti]]*
* Daudet, Alphonse (2013) *Litteras de mi molino*
* Doyle, Arthur Conan (2014) *Le grande experimento de Keinplatz*
* Enfors, Erik (2020) *Tres contos per Selma Lagerlöf*
* Frank, Sven (2012) *Contos in Interlingua*
* Gibran, Khalil (2019) *Le Propheta*
* Gode, Alexander (1983) *Dece Contos*, Beekbergen.
* Goldoni, Carlo (1995) *Le Albergatrice*
* Goldoni, Carlo (1993) *Le familia del antiquario*
* Le Fanu, Joseph Sheridan (2015) *Contos de phantasmas*
* Leblanc, Maurice (2014) *Arsène Lupin - le fur gentilhomine*
* Leroux, Gaston (2014) *Duo historias terrificante*
* Macovei, Toma (2019) *Ab le auro spiritual del scena e del schermo II*
* Notarstefano, Italo (2019) *Facile contos 1 – contos del humor*
* Notarstefano, Italo (2019) *Facile contos 2 – contos del mysteri*
* Poe, Edgar Allan (2013) *Le Barril de Amontillado*, traducite per Patricio Negrete
* Poe, Edgar Allan (2013) *Le homicidios in le Rue Morgue*
* Quiroga, Horacio (2013) *Contos del foreste*
* Söderberg, Hjalmar (2012) *Le joco seriose*
* Tchekhov, Anton (2006) *11 contos*


## Referenties